Úradný vestník L 157 , 18/07/1970 S. 0036 - 0037

Fínske špeciálne vydanie: Kapitola 13 Zväzok 1 S. 0148

Dánske špeciálne vydanie: Série I Kapitola 1970(II) S. 0377

Švédske špeciálne vydanie: Kapitola 13 Zväzok 1 S. 0148

Anglické špeciálne vydanie: Série I Kapitola 1970(II) S. 0434

Grécke špeciálne vydanie: Kapitola 03 Zväzok 5 S. 0135

Španielske špeciálne vydanie: Kapitola 13 Zväzok 1 S. 0230

Portugalské špeciálne vydanie Kapitola 13 Zväzok 1 S. 0230



Smernica Rady z 13. júla 1970, ktorou sa po štvrtý raz mení a dopĺňa smernica Rady z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených na ľudskú spotrebu (70/358/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 100; so zreteľom na návrh Komisie; keďže podľa článku 11 ods. 2 smernice Rady z 23. októbra 1962 [1] o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu, naposledy zmenenej a doplnenej smernicou Rady z 20. decembra 1968 [2], Komisia bola splnomocnená, aby po porade s členskými štátmi zaviedla metódy analýzy, ktoré sú potrebné na overenie, či sa naozaj dodržiavajú kritériá čistoty, ktorým musia farbivá vyhovovať; keďže Komisia by sa mala poveriť úlohou určiť postup pri odoberaní vzoriek a metódy kvalitatívnej a kvantitatívnej analýzy farbív používaných vo vnútri alebo na povrchu potravín; keďže je žiaduce, aby sa vo všetkých prípadoch, keď Rada splnomocní Komisiu na vykonanie pravidiel týkajúcich sa potravín, ustanovilo zavedenie úzkej spolupráce medzi členskými štátmi a Komisiou v rámci Stáleho výboru pre potraviny založeného rozhodnutím Rady z 13. novembra 1969 [3]; PRIJALA TÚTO SMERNICU: Článok 1 Smernica Rady z 23. októbra 1962 sa mení a dopĺňa v súlade s ustanoveniami článkov 2 a 3. Článok 2 "2. Postup stanovený v článku 11 písm. a) sa použije na zavedenie: - metód analýzy potrebných na overenie, či sa dodržiavajú všeobecné a osobitné kritériá čistoty stanovené v prílohe III tejto smernice; - postupu na odoberanie vzoriek a metód kvalitatívnej a kvantitatívnej analýzy farbív vo vnútri a na povrchu potravín." Článok 3 "Článok 11a 1. Tam kde sa má uplatniť postup stanovený v tomto článku, predseda, buď z vlastnej iniciatívy alebo na žiadosť zástupcu niektorého členského štátu postúpi vec Stálemu výboru pre potraviny (ďalej len "výboru") založenému rozhodnutím Rady z 13. novembra 1969. 2. Zástupca Komisie predloží výboru návrh opatrení, ktoré sa majú prijať. Výbor vydá k návrhu svoje stanovisko v lehote, ktorú predseda určí podľa naliehavosti veci. Stanovisko musí byť prijaté väčšinou dvanástich hlasov, pričom sila hlasov členských štátov sa posudzuje podľa toho, ako je stanovené v článku 148 ods. 2 zmluvy. Predseda nehlasuje. 3. a) Komisia prijme zamýšľané opatrenia, pokiaľ sú v súlade so stanoviskom výboru. b) V prípade, že zamýšľané opatrenia nie sú v súlade so stanoviskom výboru, alebo ak sa stanovisko nevydalo, Komisia bezodkladne navrhne Rade opatrenia, ktoré sa majú prijať. Rada rozhoduje kvalifikovanou väčšinou. c) Ak Rada nerozhodne do troch mesiacov, od predloženia návrhu, navrhované opatrenia prijme Komisia. Článok 11b Ustanovenia článku 11a sa budú uplatňovať po dobu 18 mesiacov odo dňa, kedy sa vec prvý raz postúpila výboru, či už podľa článku 11a ods. 1 alebo podľa niektorého iného súvisiaceho ustanovenia." Článok 4 Táto smernica je adresovaná členským štátom. V Bruseli 13. júla 1970 Za Radu predseda J. Ertl [1] Ú. v. ES 115, 11.11.1962, s. 2645/62. [2] Ú. v. ES L 309, 24.12.1968, s. 24. [3] Ú. v. ES L 291, 19.11.1969, s. 9. --------------------------------------------------